Axie Infinity เป็นเกมที่ใช้เทคโนโลยี Blockchain เป็นฐานของโครงสร้างทั้งหมด โดยผู้เล่นสามารถรวบรวม ผสมพันธุ์ เลี้ยง และแลกเปลี่ยนสิ่งมีชีวิตทรงกลมขนาดเล็กที่เรียกว่า “Axie” ซึ่งรูปแบบหลักของเกม Axie Infinity นั้นมีความคล้ายคลึงกับโปเกมอนที่ผู้เล่นจะมีทีมของตัวเองเป็น Axie 3 ตัว โดยแต่ละตัวก็จะมีทักษะที่หลากหลาย เพื่อเข้าร่วมการต่อสู้กับผู้เล่นคนอื่นหรือฝ่ายตรงข้ามที่เป็นบอท อย่างไรก็ตามเหล่า Axie จะถูกแปลงเป็นโทเคนดิจิทัลที่เป็น Non-Fungible Token (NFT) ดังนั้น Axie ที่คุณสร้างในเกมจะเป็นวัตถุดิจิทัลที่มีเอกลักษณ์เฉพาะตัวและไม่ซ้ำใคร
รูปแบบการเล่นของ Axie Infinity มีศูนย์กลางอยู่บริเวณอาณาจักรในตำนานที่เรียกว่า “Lunacia” ซึ่งเป็นโลกแฟนตาซีเสมือนจริงที่แบ่งออกเป็นโทเคนที่ดินที่เรียกว่า “Terra Land” เป็นหนึ่งในสินทรัพย์ภายในเกมที่ผู้เล่นสามารถซื้อ ให้เช่า และพัฒนาที่ดินได้ โดยการเป็นเจ้าของที่ดินใน Axie Infinity จะมาพร้อมสิทธิประโยชน์มากมาย เช่น เจ้าของที่ดินสามารถเล่นเกมบนที่ดินของตนเองเพื่อเพิ่มมูลค่าให้กับมัน สามารถเช่าหรือให้เช่าที่ดินเพื่อรับรายได้พิเศษได้ และที่ดินแต่ละประเภทมีไอเทมพิเศษที่เจ้าของที่ดินสามารถนำมาปรับใช้กับที่ดินของตนเองได้
นอกเหนือจากการสร้างรายได้จากที่ดินของตนเองแล้ว ผู้เล่นยังสามารถสร้างรายได้ด้วยการเล่นเกมแบบง่าย ๆ ได้อีกด้วย โดยระบบของ Axie Infinity จะอยู่ในรูปแบบของ “pay-to-earn” หรือการจ่ายเพื่อรับ ซึ่งผู้เล่นสามารถรับโทเคนที่เปิดให้ซื้อขายเป็นสกุลเงินดิจิทัลของเครือข่าย Ethereum บนแพลตฟอร์ม Binance นอกจากนี้ผู้เล่นยังสามารถแลกเปลี่ยนและขายสินทรัพย์ในเกมอื่น ๆ ได้ เช่น Axie ที่มีสถานะเป็น NFT เป็นต้น และด้วยโอกาสในการสร้างรายได้และรับผลตอบแทนแบบ Passive Income หมายความว่าการมีที่ดินสักแปลงใน Axie Infinity ถือเป็นการลงทุนที่คุ้มค่าเลยทีเดียว